jkorsvik/nowiki_second_scrape_merged huggingface dataset:
Jan Berg (politiker)

Jan Berg (født 26. mars 1941 i Oslo, død 19. juli 2020) var en norsk typograf, fagforeningsmann og politiker (Ap).
Berg tok svennebrev som typograf i 1960, og arbeidet deretter som typograf/repromontør. Han tok pedagogisk høyskole i 1988–1989 og videreutdanning ved Høgskolen i Oslo, avdeling for estetiske fag i 1994–1995, og arbeidet som lærer ved Sogn videregående skole fra 1987 til 2003.
Berg var varamedlem i Oslo formannskap 1975–1979 og medlem i Oslo bystyre 1979–1983. Han var vararepresentant på Stortinget for Oslo i perioden 1973–1985, og møtte fast for Einar Førde fra oktober 1979 til september 1981. Der satt Berg i Sjøfarts- og fiskerikomiteen.
Berg har blant annet vært nestformann i Oslo typografiske forening 1969–1975, medlem av forbundsstyret i Norsk Grafisk Forbund 1975–1979 og styremedlem i Oslo Arbeiderparti 1976–1977.


== Referanser ==


== Kilder ==
«Berg, Jan». stortinget.no. Besøkt 6. mars 2011. 


== Eksterne lenker ==
(no) Jan Berg hos Stortinget 
(no) Jan Berg hos Norsk senter for forskningsdata
Vicus Tuscus

Vicus Tuscus er myteomspunnet gate i Forum Romanum i Roma.
Vicus Tuscus gikk fram mellom Basilica Iulia og Castor- og Polluxtempelet og endte i Velabrum.
Dødskyss

Dødskyss er vanligvis en betegnelse på et svikefullt kyss som gis som et signal om en dødsdom og et definitivt og endelig farvel. I overført betydning brukes ordet da om «en forræderisk handling som foretas under dekke av å være vennskapelig». Ordet er synonymt med «judaskyss», oppkalt etter kysset som disippelen Judas ifølge Bibelen ga sin herre Jesus som tegn til de romerske soldatene som skulle pågripe ham. 
Betegnelsen dødskyss har imidlertid en videre symbolsk betydning; Dødskysset er et allegorisk motiv som viser hvordan den personifiserte Døden kysser den døende i dødsøyeblikket. Kysset gis gjerne med ømhet og lidenskap og mer som en velkomst enn avskjed. Mer generelt er slike dødskyss uttrykk for en mild, rolig, tilsynelatende kjærlig handling som leder til død, ødeleggelse eller endelig slutt. Et «dødskyss» kan også tolkes som en lek med dødsfare.
Varianter av døds- og judaskyss forekommer i flere fortellinger, og en rekke bøker, filmer og kunstverk har tittelen «Dødskysset» og liknende; Kiss of Death er for eksempel et musikkalbum med heavy metal-bandet Motörhead. I noen historier gis dødskyss til en person som skal likvideres, gjerne fra en mektig sjef som kjenner offeret personlig, men likevel i hemmelighet bestemmer at vedkommende må dø.  

		


== Se også ==
Judaskyss
Døden
Dødsdansen


== Eksterne lenker ==
(en) Kiss of Death – kategori av bilder, video eller lyd på Commons
Robert Newman

Robert ("Rob") Newman (født 7 Juli 1964) er en britisk stand-up-komiker, forfatter og politisk aktivist. I 1993 var Newman og hans komediepartner David Baddiel de første komikerne til å spille på et utsolgt Wembley Arena i London (12 000 seter).
Hans far er greskkypriot, moren er britisk.


== Forfatterskap ==
Han har skrevet tre bøker.

Dependence Day (1994)
Manners (1998)
The Fountain at the Centre of The World (2003)


== Eksterne lenker ==
Robert Newman – Offisiell hjemmeside.
(en) Robert Newman på Internet Movie Database 
(en) Robert Newman hos The Movie Database
Volcanal

Volcanal var en helligdom til guden Vulkan i Forum Romanum i Roma.
Helligdommen lå på den vestre delen av Forum Romanum, mellom Milliarium Aureum og Umbilicus Urbis. Restene av Volcanal beskyttes av et tak.
Ved Volcanal stod i republikkens epoke to trær, et lotustre og en sypress, som det ble sagt var eldre enn selve byen Roma.
Charles Delelienne

Charles Delelienne var en belgisk landhockeyspiller som deltok i de olympiske leker 1920 i Antwerpen.
Delelienne vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.


== OL-medaljer ==
 1920  Antwerpen - Bronse landhockey  Belgia


== Eksterne lenker ==
(en) Charles Delelienne – Olympedia 
(en) Charles Delelienne – Sports-Reference (OL-resultater – arkivert)
Jean van Nerom

Jean van Nerom var en belgisk landhockeyspiller som deltok i de olympiske leker 1920 i Antwerpen.
Nerom vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.


== OL-medaljer ==
 1920  Antwerpen - Bronse landhockey  Belgia


== Eksterne lenker ==
(en) Jean van Nerom – Olympedia 
(en) Jean van Nerom – Sports-Reference (OL-resultater – arkivert)
Umbilicus Urbis

Umbilicus Urbis var et  antikt monument som lå i Forum Romanum i Roma.
Et eller annet sted nedenfor Kapitolhøyden, sannsynligvis ganske nær Septimius Severus-buen, markerte Umbilicus Urbis (latin ’byens navle’) symbolsk Romas sentrum.
Puteal Libonis

Puteal Libonis (lat. Libos brønnhode eller Puteal Scribonianum) ble oppført i Comitium i Forum Romanum i Roma rundt et sted som hadde vært rammet av et lynnedslag.
Like i nærheten av Puteal Libonis ble pretorens tribunal oppført.


== Eksterne lenker ==
(en) Puteal Scribonianum – kategori av bilder, video eller lyd på Commons
Danablu

Danablu er en dansk ost, som kan minne om roquefort. I motsetning til den fåremelkbaserte roquefort, er danablu basert på kumelk.
Hanne Nielsen (1829–1903) laget en av de første danske forsøk med blåskimmelost i 1874. På 1920-tallet tilsatte Marius Boel homogenisert kaffefløte, og dermed oppstod en fetere og hvit blåmuggost. Den nye danablu var født. Osten er nå anerkjent som regional spesialitet innen EU. 


== Eksterne lenker ==
Danablus historie hos danablu.dk
Omid Djalili

Omid Djalili (født 30. september 1965 i Chelsea, London) er en britisk skuespiller, stand-up komiker og skribent.
Han har hatt forestillinger i mange land, Australia, Irland, Danmark, Canada, Tyskland, og i USA hvor han hadde en forestilling på tv-kanalen HBO og spilte 22 episoder i rollen som Nadim i NBC sitcomen «Whoopi» der Whoopi Goldberg hadde hovedrollen. Serien ble kansellert etter den første sesongen.


== Filmkarriere ==
The Mummy (1999)
Notting Hill (1999)
Mad Cows (1999)
The World Is Not Enough (1999)
Gladiator (2000)
Spy Game (2001)
Mean Machine (2001)
Anita and Me (2002)
Cross My Heart (2003)
Deadlines (2004)
The Calcium Kid (2004)
Modigliani (2004)
Sky Captain and the World of Tomorrow (2004)
Casanova (2005)
Alien Autopsy (2006)
Over the Hedge as Tiger, the bad tempered Persian cat (2006)
Grow Your Own (2007)
Pirates of the Caribbean: At World's End (2007)
The Love Guru (2008)
Dead Man Running (2009)
The Infidel (2010)
Sex and the City 2 (2010)
Animals United (2010)
Mr Nice (2010)


== Referanser ==


== Eksterne lenker ==
(en) Offisielt nettsted 
(en) Omid Djalili – kategori av bilder, video eller lyd på Commons 
(en) Omid Djalili på Internet Movie Database 
(sv) Omid Djalili i Svensk Filmdatabas 
(da) Omid Djalili på Filmdatabasen 
(da) Omid Djalili på Scope 
(fr) Omid Djalili på Allociné 
(en) Omid Djalili på AllMovie 
(en) Omid Djalili hos Rotten Tomatoes 
(en) Omid Djalili hos The Movie Database
Maurice van den Bemden

Maurice van den Bemden var en belgisk landhockeyspiller som deltok i de olympiske leker 1920 i Antwerpen.
Bemden vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.


== OL-medaljer ==
 1920  Antwerpen - Bronse landhockey  Belgia


== Referanser ==


== Eksterne lenker ==
(en) Maurice van den Bemden – Olympedia 
(en) Maurice van den Bemden – Sports-Reference (OL-resultater – arkivert) 
(en) Maurice van den Bemden – ITF Tennis
Raoul Daufresne de la Chevalerie

Raoul Daufresne de la Chevalerie (født 17. mars 1881 i Brugge, død 25. november 1967) var en belgisk landhockeyspiller som deltok i de olympiske leker 1920 i Antwerpen.
Daufresne de la Chevalerie vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.


== OL-medaljer ==
 1920  Antwerpen - Bronse landhockey  Belgia


== Referanser ==


== Eksterne lenker ==
(en) Raoul Daufresne de la Chevalerie – Olympedia 
(en) Raoul Daufresne de la Chevalerie – Sports-Reference (OL-resultater – arkivert) 
(en) Raoul Daufresne de la Chevalerie – databaseOlympics.com (arkivert)
Álvaro de Figueroa

Álvaro de Figueroa y Alonso-Martínez (født 24. desember 1893 i Madrid, død 11. oktober 1950 i Madrid) var en spansk polospiller som deltok i de olympiske leker 1920 i Antwerpen og 1924 i Amsterdam.
Figueroa vant en olympisk sølvmedalje i polo under sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var Leopoldo Saínz de la Maza, José de Figueroa, Hernando Fitz-James og Jacobo Fitz-James.


== OL-medaljer ==
 1920  Antwerpen - Sølv i polo  Spania


== Referanser ==


== Eksterne lenker ==
(en) Álvaro de Figueroa – Olympedia 
(en) Álvaro de Figueroa – Sports-Reference (OL-resultater – arkivert)
José de Figueroa

José María Figueroa y Alonso-Martínez (født 24. desember 1897, død 20. oktober 1920) var en spansk polospiller som deltok i de olympiske leker 1920 i Antwerpen.
Figueroa vant en olympisk sølvmedalje i polo under sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var Leopoldo Saínz de la Maza, Álvaro de Figueroa, Hernando Fitz-James og Jacobo Fitz-James.
Figueroa var soldat og omkom etter et slag ved Tafersit under Rifkrigen kort tid etter OL.


== OL-medaljer ==
 1920  Antwerpen - Sølv i polo  Spania


== Referanser ==


== Eksterne lenker ==
(en) José de Figueroa – Olympedia 
(en) José de Figueroa – Sports-Reference (OL-resultater – arkivert)
Leopoldo Saínz de la Maza

Leopoldo Saínz de la Maza Gutiérrez-Solana y Gómez de la Puente (født 22. desember 1879, død 3. februar 1954) var en spansk polospiller som deltok i de olympiske leker 1920 i Antwerpen og 1924 i Paris.
Saínz de la Maza vant en olympisk sølvmedalje i polo under sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var José de Figueroa, Álvaro de Figueroa, Hernando Fitz-James og Jacobo Fitz-James.


== OL-medaljer ==
 1920  Antwerpen - Sølv i polo  Spania


== Eksterne lenker ==
(en) Leopoldo Sáinz de la Maza – Olympics.com 
(en) Leopoldo Sáinz de la Maza – Olympic.org 
(en) Leopoldo Sáinz de la Maza – Olympedia 
(en) Leopoldo Sáinz de la Maza – Sports-Reference (OL-resultater – arkivert)
Hernando Fitz-James

Hernando Carlos María Teresa Fitz-James Stuart y Falcó Portocarrero y Osorio (født 3. november 1882 i Madrid, død 7. november 1936 i Madrid) var en spansk polospiller som deltok i de olympiske leker 1920 i Antwerpen og 1924 i Amsterdam.
Fitz-James vant en olympisk sølvmedalje i polo under sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var Leopoldo Saínz de la Maza, José de Figueroa, Álvaro de Figueroa og Jacobo Fitz-James.


== OL-medaljer ==
 1920  Antwerpen - Sølv i polo  Spania


== Referanser ==


== Eksterne lenker ==
(en) Hernando Fitz-James – Olympedia 
(en) Hernando Fitz-James – Sports-Reference (OL-resultater – arkivert)
Jacobo Fitz-James

Jacobo María del Pilar Carlos Manuel Fitz-James Stuart y Falcó Portocarrero y Osorio (født 17. oktober 1878 i Madrid, død 24. september 1953 i Lausanne) var en spansk polospiller som deltok i de olympiske leker 1920 i Antwerpen.
Fitz-James vant en olympisk sølvmedalje i polo i sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var Leopoldo Saínz de la Maza, José de Figueroa, Álvaro de Figueroa og Hernando Fitz-James.


== OL-medaljer ==
 1920  Antwerpen - Sølv i polo  Spania


== Referanser ==


== Eksterne lenker ==
(en) Jacobo Fitz-James – Olympedia 
(en) Jacobo Fitz-James – Sports-Reference (OL-resultater – arkivert)
Frederick Barrett

Frederick Whitfield Barrett (født 20. juni 1875 i Cork i Irland, død 7. november 1949 i Swindon) var en britisk polospiller som deltok i de olympiske leker 1920 i Antwerpen og 1924 i Paris.
Barrett ble olympisk mester i polo under sommer-OL 1920 i Antwerpen. Han var med på det britiske laget som vant poloturneringen foran Spania. I semifinalen beseiret de Belgia med 8-3 og finalen mot Spania endte 13-11. De andre på laget var  Teignmouth Melville, Vivian Lockett og John Wodehouse.
Fire år senere, under sommer-OL 1924 i Paris vant han en bronsemedalje. Han var med på det britiske laget som kom på tredjeplass i poloturneringen bak Argenrtina og USA. De andre på laget var  Dennis Bingham, Frederick Guest og Percival Wise.


== OL-medaljer ==
 1920  Antwerpen - Gull i polo  Storbritannia
 1924  Paris - Bronse i polo  Storbritannia


== Referanser ==


== Eksterne lenker ==
(en) Frederick Barrett – Olympedia 
(en) Frederick Barrett – Sports-Reference (OL-resultater – arkivert)
Teignmouth Melvill

Teignmouth Philip «Timothy» Melvill (født 13. februar 1877 i Cape Town i Sør-Afrika, død 12. desember 1951) var en britisk polospiller som deltok i de olympiske leker 1920 i Antwerpen.
Melville ble olympisk mester i polo under sommer-OL 1920 i Antwerpen. Han var med på det britiske laget som vant poloturneringen foran Spania. I semifinalen beseiret de Belgia med 8-3 og finalen mot Spania endte 13-11. De andre på laget var  Frederick Barrett, Vivian Lockett og John Wodehouse.


== OL-medaljer ==
 1920  Antwerpen - Gull i polo  Storbritannia


== Eksterne lenker ==
(en) Teignmouth Melvill – Olympedia 
(en) Teignmouth Melvill – Sports-Reference (OL-resultater – arkivert)
Tenalje

Tenalje (fr. tenaille (knipetang)) Betegner opprinnelig en innspringende vinkel i et forsvarsverk, en «knipetang». Senere benyttet som betegnelse på et forsvarsverk der vollen vekselvis springer ut og inn og danner et stjerneformet festningsverk. Mens tenaljene kjennetegnes av sine rette faser, utvikles dette videre i bastionsystemet der det innføres knekker i vollen slik at vollens enkelte faser kan bestrykes fra andre posisjoner langs vollen. Ofte finner en en tenalje i front foran en kurtine. 
Et eksempel på en nær tenaljeformet festninger er Vardøhus festning. Enkelte av festningens tenaljer bør imidlertid omtales som bastioner. Et annet eksempel er deler av muren mot syd på Kongsten fort i Fredrikstad. Denne løsningen kan være valgt på grunn av lite plass til et mer omfattende system.


== Referanser ==


== Litteratur ==
Neubert, Poul J. og Egede-Nissen, Hans (2006). Verneplan Fredriksten Festning (Norsk (bokmål)). Oslo: Forsvarsbygg, Nasjonale Festningsverk. ISBN 82-7972-030-08. CS1-vedlikehold: Flere navn: forfatterliste (link)


== Eksterne lenker ==
Nasjonale Festningsverk
Pilsen (costaricansk øl)

Pilsen er et costaricansk ølmerke. Det produseres i Cervecería Costa Rica, som tilhører Florida Ice & Farm Company. Det kom på markedet i 1888, og er dermed landets eldste ølmerke. Pilsen er et lyst og forholdsvis bittert øl, med en alkoholprosent på 5,1.
Logoen er en skrå, rød stripe med gullkanter på hvit bakgrunn, med «Pilsen» skrevet med hvite bokstaver.
Pilsen selges i følgende størrelser:

350 ml glassflaske
1000 ml glassflaske
350 ml boks
473 ml boks


== Eksterne lenker ==
Pilsen hos Florida Ice & Farm Company
Cervecería Costa Rica

Cervecería Costa Rica er et ølbryggeri i Costa Rica. Det blei grunnlagt i 1908 i Florida de Siquirres i provinsen Limón. Det eies av Florida Ice & Farm Co. Cervecería Costa Rica produserer alle landets ølmerker, hvorav det mest kjente er Imperial.


== Eksterne lenker ==
Florida Ice & Farm Companys hjemmeside Arkivert 10. juni 2021 hos Wayback Machine.
Rock Ice

Rock Ice er et costaricansk ølmerke. Det produseres av Cervecería Costa Rica, og blei introdusert i 1995. Det brygges med en såkalt «isbryggingsmetode», som gir det en rundere og mildere smak.


== Varianter ==


=== Rock Ice ===
Rock Ice er den opprinnelige varianten. Den har en alkoholprosent på 5,2.
Rock Ice selges i følgende størrelser:

350 ml glassflaske
350 ml boks
473 ml boks


=== Rock Limón ===
Rock Limón er en variant av Rock Ice med sitron- og saltsmak. Alkoholprosenten er på 5,2. Ølet kom på markedet i 2005. Fram til 2011 het det Rock Ice Limón.
Rock Limón selges i følgende størrelser:

350 ml glassflaske
350 ml boks


=== Rock Golden Monkey ===
Rock Golden Monkey er et øl med mangostansmak. Det kom på markedet i 2010. Ølet har en alkoholprosent på 5,0.
Rock Golden Monkey selges i følgende størrelser:

355 ml glassflaske
350 ml boks


== Eksterne lenker ==
Rock Ice hos Florida Ice & Farm Company
Ostilio Ricci

Ostilio Ricci (1540–1603) var en italiensk matematiker, kjent som Galileo Galileis lærer. 


== Biografi ==
Ricci var en universitetsprofessor ved Accademia delle Arti del Disegno i Firenze, grunnlagt i 1560 av Giorgio Vasari.
Da Galileo fulgte Riccis forelesningeri Pisa, var Ricci hoffmatematiker hos storhertug Francesco I de' Medici av Toscana. 
Vincenzo Galileis intensjon var at sønnen skulle studere medisin, men etter å ha møtt Ostilio Ricci, en tidligere student av Niccolò Tartaglia, ble Galileo mer interessert i matematikk. Ricci betraktet ikke matematikk som et eget fag, men et praktisk verktøy for løsning av problemer innen mekanikk og ingeniørkunst. Galileo Galilei siterer Ricci en rekke steder i sine biografier. 


== Arbeider av Ricci ==
Ostilio Ricci, Problemi di Geometria Pratica: L'uso dell'Archimetro, Manuskript, Firenze, Biblioteca Nazionale, II – 57


== Referanser ==


== Litteratur ==
T. B. Settle, "Ostilio Ricci, a bridge between Alberti and Galileo", in XIIe Congrès International d'Histoire des Science, Actes, Paris, 1971, III B, ss. 121–126.
F. Vinci, Ostilio Ricci da Fermo, Maestro di Galileo Galilei, Fermo, 1929.
James Reston, Jr., Galileo: A Life,  Harper Collins, 1994.
Albert Presas i Puig, Ostilio Ricci, the Practical Education and the Canon of Technical Knowledge at the Beginning of the Italian Renaissance, Max-Planck-Institut für Wissenschaftsgeschichte, Berlin, 2002.


== Eksterne lenker ==
1Ricci.com (2006).
Ricci biografi
Ricci i «AI genealogy Project»
Riccis «neurotree genealogy»
Galileo og Ricci
Riccis påvirkning på  Galileo
Askesolvikler

Askesolvikler (Pammene suspectana) er en sommerfugl i gruppen av viklere (Tortricidae).


== Utseende ==
En liten (vingespenn 11-13 millimeter), grønnlig-grå vikler. Forvingen har en vag, lysere flekk ved bakkanten, ellers ingen tegninger.


== Levevis ==
Larvene lever sannsynligvis på ask (Fraxinus excelsior), men dette er ikke kjent med sikkerhet.
Ellers er lite kjent om denne uvanlige arten, som er rødlistet i Sverige, men ikke i Norge.


== Utbredelse ==
Arten er utbredt i Nord-Afrika og i Vest-Europa østover til Baltikum.
I Norge er den bare kjent langs kysten fra Akershus til Aust-Agder.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt solviklere, Pammene Hübner, 1825
askesolvikler, Pammene suspectana (Lienig & Zeller, 1846)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Pammene suspectana på UK Moths: [2]
Fauna Europaea Web Service (2011) Fauna Europaea version 2.4, utbredelsesdatabase for europeiske dyr: [3]


== Eksterne lenker ==
(en) askesolvikler i Encyclopedia of Life 
(en) askesolvikler i Global Biodiversity Information Facility 
(no) askesolvikler hos Artsdatabanken 
(sv) askesolvikler hos Dyntaxa 
(en) askesolvikler hos Fauna Europaea 
(en) askesolvikler hos NCBI 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gallesolvikler

Gallesolvikler (Pammene albuginana) er en sommerfugl i gruppen av viklere (Tortricidae).


== Utseende ==
En liten til middelsstor (vingespenn 11-14 millimeter), brunspraglete vikler. Forvingen har en mer eller mindre tydelig, hvit flekk ved bakkanten. Bakvingen er ensfarget brun.


== Levevis ==
I likhet med flere andre arter i slekten Pammene utvikler larvene til denne arten seg inne i galler laget av gallvepser (Cynipoidea) på eik (Quercus spp.). De voksne viklerne flyr i mai-juni.


== Utbredelse ==
Arten er utbredt i Europa, bortsett fra den østligste delen.
I Norge er den funnet nord til Sogn og Fjordane.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt solviklere, Pammene Hübner, 1825
gallesolvikler, Pammene albuginana (Guenée, 1845)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Pammene albuginana på UK Moths: [2]
Fauna Europaea Web Service (2011) Fauna Europaea version 2.4, utbredelsesdatabase for europeiske dyr: [3]


== Eksterne lenker ==
(en) gallesolvikler i Encyclopedia of Life 
(en) gallesolvikler i Global Biodiversity Information Facility 
(no) gallesolvikler hos Artsdatabanken 
(sv) gallesolvikler hos Dyntaxa 
(en) gallesolvikler hos Fauna Europaea 
(en) gallesolvikler hos NCBI 
(en) Kategori:Pammene albuginana – bilder, video eller lyd på Wikimedia Commons 
Pammene albuginana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.